Arild Monsen

Arild Monsen (født 1962) er en norsk langrennstrener og tidligere langrennsløper. Han er fra Molde. Han er verdensmester i 4 × 10 km stafett fra 1985.

 Karriere 
Arild Monsen tok sølv på 15 km og gikk på det norske laget som tok gull på 3 × 5 km stafett under junior-VM 1981 i Schonach im Schwarzwald. Monsen gikk for det norske landslaget i perioden 1982–1990 og deltok i tre verdensmesterskap. Under VM 1985 i Seefeld ble han verdensmester i stafett (sammen med Pål Gunnar Mikkelsplass, Tor Håkon Holte og Ove Aunli). I det samme mesterskapet ble han nummer sju på 15 km individuelt. Han gikk Vasaloppet fire ganger med resultatene 4, 6, 11 og 70. Fra 1993 til 1997 var han tilknyttet smøreteamet til det norske landslaget. Han var internasjonal teknisk delegat i verdenscupen fra 1997 til 2006. 

Siden 2006 har han vært trener. Han var leder for Team Trøndelag i to år, i ett år fra april 2008 var han trener for Canadas langrennslandslag. Fra 2009 til 2013 var han trener for Sveriges herrelandslag i sprint. Fra 2013 er han trener for det norske herrelandslaget i sprint.Pangåpning som sprinttrener for Norge. NRK (29. november 2013)

 VM-medaljer 
 1985 i Seefeld – gull (4 × 10 km stafett)

 Referanser 

 Eksterne lenker 

 Arild Monsen trener Canada – artikkel på www.nrksport.no

Kategori:Norske langrennsløpere
Kategori:Norske langrennstrenere
Kategori:Juniorverdensmestere i langrenn
Kategori:Verdensmestere i langrenn
Kategori:Norgesmestere i langrenn
Kategori:Deltakere for Norge under Ski-VM 1985
Kategori:Personer fra Molde kommune